		Etiketa schválená: 04.09.2025
Prípravok na ochranu rastlín pre profesionálnych používateľov
TAURON

Je granulovaný insekticídny prípravok (GR) pre pôdnu aplikáciu, určený na ochranu kukurice a kukurice cukrovej proti kukuričiarovi koreňovému a larvám kováčikov t. j. drôtovcom. 

ÚČINNÁ LÁTKA
	Tefluthrin
	15 g/kg 
(1,5% hm)
	

	
	
	


[bookmark: OLE_LINK1][bookmark: OLE_LINK2]Látky nebezpečné pre zdravie, ktoré prispievajú ku klasifikácii prípravku: tefluthrin CAS No.:79538-32-2

OZNAČENIE PRÍPRAVKU

	GHS07
	GHS09
	

	Pozor

	H332
	Škodlivý pri vdýchnutí.

	H410
	Veľmi toxický pre vodné organizmy, s dlhodobými účinkami.

	P101
	Ak je potrebná lekárska pomoc, majte k dispozícii obal alebo etiketu výrobku.

	P102
	Uchovávajte mimo dosahu detí.

	P261
	Zabráňte vdychovaniu prachu/dymu/plynu/hmly/pár/aerosólov.

	P270
	Pri používaní výrobku nejedzte, nepite ani nefajčite.

	P271
	Používajte iba na voľnom priestranstve alebo v dobre vetranom priestore.

	P273
	Zabráňte uvoľneniu do životného prostredia.

	P304 + P340
	PO VDÝCHNUTÍ: Presuňte osobu na čerstvý vzduch a umožnite jej pohodlne dýchať.

	P312
	Pri zdravotných problémoch volajte NÁRODNÉ TOXIKOLOGICKÉ INFORMAČNÉ CENTRUM / lekára.

	P391
	Zozbierajte uniknutý produkt.

	P501
	Zneškodnite obsah/nádobu na skládku nebezpečného odpadu alebo odovzdajte na likvidáciu subjektu, ktorý má oprávnenie na zber, recykláciu a zneškodňovanie prázdnych obalov v súlade s platným zákonom o odpadoch.

	EUH401 
	Dodržiavajte návod na používanie, aby ste zabránili vzniku rizík pre zdravie ľudí a životné prostredie.



SP1	Neznečisťujte vodu prípravkom alebo jeho obalom. (Nečistite aplikačné zariadenie v blízkosti povrchových vôd. Zabráňte kontaminácii prostredníctvom odtokových kanálov z poľnohospodárskych dvorov a vozoviek).
SPe8	Nebezpečný pre včely. Pri manipulácií s prípravkom zabráňte jeho odprášeniu (úletu) na necieľový kvitnúci porast.

Z4	Riziko vyplývajúce z použitia prípravku pri dodržaní predpísanej dávky alebo koncentrácie je pre domáce, hospodárske a voľne žijúce zvieratá relatívne prijateľné.
Vt5	Riziko vyplývajúce z použitia prípravku pri dodržaní predpísanej dávky alebo koncentrácie je pre vtáky prijateľné.
Vo1	Pre ryby a ostatné vodné organizmy mimoriadne jedovatý.
V3	Riziko prípravku je prijateľné pre dážďovky a iné pôdne makroorganizmy.
Vč3	Prípravok pre včely s prijateľným rizikom pri dodržaní predpísanej dávky alebo koncentrácie. Prípravok je pre populácie Typhlodromus pyri, Aphidius rhopalosiphi a Aleochara bilineata s prijateľným rizikom. 

Zákaz používania prípravku v 1. ochrannom pásme zdrojov pitných vôd!
Dbajte o to, aby sa prípravok v žiadnom prípade nedostal do tečúcich a stojatých vôd vo voľnej prírode!
Uložte mimo dosahu zvierat!
Pri manipulácií s prípravkom zabráňte jeho odprášeniu (úletu) na necieľový porast. 
Dodržte dávkovanie – max. 15 kg/ha – kukurica a max. 10 kg/ha - cibuľa.
PRÍPRAVOK V TOMTO VEĽKOSPOTREBITEĽSKOM BALENÍ NESMIE BYŤ PONÚKANÝ ALEBO PREDÁVANÝ ŠIROKEJ VEREJNOSTI.

	Držiteľ autorizácie: 


	Rainbow Agrosciences Co., Ltd.
Inniscarra, Main Street, Rathcoole, Co. Dublin
Írska republika
E-mail: rainbowagro@rainbowagro.com 


	Číslo autorizácie ÚKSÚP:   
	25-02087-AU

	
	

	Dátum výroby:
	uvedené na obale

	Číslo výrobnej šarže:
	uvedené na obale

	
	

	Balenie: 

	100 g, 200 g, 250 g, 500 g, 1 kg, 2 kg, 5 kg, 10 kg PET/PE vrece

	
	 


PÔSOBENIE PRÍPRAVKU
TAURON je granulovaný insekticíd určený na pôdnu aplikáciu. Prípravok obsahuje ako účinnú látku  syntetický pyrethroid tefluthrin. Hmyz usmrcuje ako dýchací, dotykový a požerový jed. Pyrethroidy účinkujú na sodíkovom kanály v nervovom systéme hmyzu, kde narušujú prenos elektrických impulzov v nervovej bunke. Prípravok má rýchly účinok, pôsobí aj cez vzdušnú zložku pôdy a má silný reziduálny účinok (repelentný)  proti pôdnym škodcom.
Tefluthrin nie je mobilný v rastline a v pôde.
TAURON zvyšuje spoľahlivosť účinku insekticídnych moridiel na pozemkoch so silným výskytom kukuričiara koreňového - obzvlášť v monokultúrach kukurice.

NÁVOD NA POUŽITIE
	Plodina
	Účel použitia
	Dávka/ha

	Ochranná
doba
	Poznámka

	kukurica, 
kukurica cukrová
	kukuričiar koreňový 
	12 - 15 kg
	AT
	

	
	drôtovce 
	12 kg
	AT
	


AT – ochranná doba je daná odstupom medzi termínom aplikácie a zberom

POKYNY PRE APLIKÁCIU
Maximálny počet aplikácií počas vegetačného obdobia: 1x.

Prípravok aplikujte v suchej forme do radu súčasne so sejbou kukurice so zapracovaním do pôdy. 
Na ochranu kukurice proti kukuričiarovi koreňovému aplikujte nižšiu dávku v prípade slabšieho výskytu škodcu, resp. vyššiu dávku v prípade silnejšieho výskytu škodcu. 
Dávka prípravku proti kukuričiarovi koreňovému je 12 - 15 kg/ha (čo zodpovedá 90 – 112,5 g prípravku na 100 m radu pri medziriadkovej vzdialenosti 75 cm).
Dávka prípravku proti drôtovcom je 12 kg/ha (čo zodpovedá 90 g prípravku na 100 m radu pri medziriadkovej vzdialenosti 75 cm).
Dávkovač prípravku je potrebné pred použitím vykalibrovať a skontrolovať dodržanie nastavenej dávky. 
Upozornenie: 
Neodporúčame žiadne tank-mix kombinácie prípravku TAURON s inými prípravkami.

Menej významné použitie
NÁVOD NA POUŽITIE
	Plodina
	Účel použitia
	Dávka/ha
	Ochranná doba
	Poznámka

	cibuľa
	drôtovce
	10 kg
	AT
	

	
	chrúst obyčajný, 
pôdny škodcovia
	7 – 10 kg
	AT
	

	cesnak
	chrúst obyčajný, 
pôdny škodcovia
	7 – 10 kg
	AT
	

	repa cukrová
	chrúst obyčajný
	7 – 10 kg
	AT
	

	rajčiak
	chrúst obyčajný,
pôdny škodcovia
	7 – 10 kg
	AT
	

	šalát, 
podobná listová zelenina
	chrúst obyčajný, 
pôdny škodcovia
	7 – 10 kg
	AT
	

	lesné škôlky, sadenice okrasných a lesných drevín, odrezky a vrúble
	chrúst obyčajný, 
pôdny škodcovia
	15 – 20 kg
	AT
	pred výsadbou


AT – ochranná doba je daná odstupom medzi termínom aplikácie a zberom

Pestovateľ používa prípravok na vlastné riziko, pokiaľ ide o účinnosť prípravku a jeho bezpečnosť pre plodinu! Pokusy biologickej účinnosti pre podporu menej významného použitia neboli realizované a preto účinnosť nemôže byť garantovaná! Odrodová citlivosť, rezistencia ani fytotoxicita neboli hodnotené!

POKYNY PRE APLIKÁCIU
Maximálny počet aplikácií počas vegetačného obdobia: 1x.

Cukrová repa, cibuľa, cesnak, šalát, listová zelenina (valeriánka poľná, hlávkový šalát, čakanka štrbáková širokolistá/ endívia širokolistá, žerucha siata a iné klíčky a výhonky, barborka jarná, rukola/eruka, červená horčica, mladé rastliny pestovaných plodín (vrátane druhov z čeľade kapustovitých), lesné škôlky, sadenice okrasných a lesných drevín, odrezky a vrúble.
Prípravok aplikujte v suchej forme do radu súčasne so sejbou so zapracovaním do pôdy. 
Rajčiak
Prípravok aplikujte v suchej forme do radu súčasne so sejbou, alebo s výsadbou do maximálne rastovej fázy rajčiaka - BBCH 12.

Dávkovač prípravku je potrebné pred použitím vykalibrovať a skontrolovať dodržanie nastavenej dávky. 
Upozornenie: 
Neodporúčame žiadne tank-mix kombinácie prípravku TAURON s inými prípravkami.

INFORMÁCIE O MOŽNEJ FYTOTOXICITE, ODRODOVEJ CITLIVOSTI A VŠETKÝCH ĎALŠÍCH PRIAMYCH A NEPRIAMYCH NEPRIAZNIVÝCH ÚČINKOCH NA RASTLINY ALEBO RASTLINNÉ PRODUKTY 
Negatívny vplyv nie je známy.

OPATRENIA PROTI VZNIKU REZISTENCIE
	SKUPINA
	3A
	INSEKTICÍD



Účinná látka tefluthrin patrí do chemickej skupiny pyretroidy (IRAC skupina 3, podskupina 3A). Na zníženie rizika vzniku rezistencie aplikujte tento prípravok max. 1x počas vegetačného obdobia. Počas vegetácie striedajte prípravky z inej chemickej skupiny a s odlišným mechanizmom účinku.

VPLYV NA ÚRODU 
Ak je prípravok aplikovaný v súlade s platnou etiketou nemá negatívny vplyv na úrodu.

VPLYV NA NÁSLEDNÉ, NÁHRADNÉ A SUSEDIACE PLODINY
[bookmark: _GoBack]V prípade, že dôjde k predčasnému zaoraniu plodiny, výsadba/vysievanie náhradnej plodiny je možné s odstupom minimálne 120 dní od ošetrenia. Postrek nesmie zasiahnuť susedné kultúry!

VPLYV NA UŽITOČNÉ A INÉ NECIEĽOVÉ ORGANIZMY
Počas skúšania neboli zaznamenané žiadne nežiadúce vplyvy na užitočné organizmy. Pri manipulácii s prípravkom zabráňte jeho odprášeniu (úletu) na necieľový kvitnúci porast. 

ČISTENIE APLIKAČNÉHO ZARIADENIA
Aplikačné zariadenie a osobné ochranné pracovné prostriedky asanujte 3 %-ným roztokom uhličitanu sodného (sóda) a opláchnite vodou.

BEZPEČNOSTNÉ OPATRENIA
Pred použitím prípravku si dôkladne prečítajte návod na požitie (etiketu prípravku).
Pri práci s prípravkom a pri aplikácii používajte ochranný celotelový pracovný odev, ochranné okuliare, filtračnú polomasku proti časticiam na ochranu dýchacích orgánov, rukavice vhodné pre prácu s chemickými látkami a gumovú pracovnú obuv. Poškodené ochranné pracovné prostriedky je potrebné urýchlene vymeniť.
Manuálna aplikácia prípravku nie je povolená! 
Počas práce a po nej, až do vyzlečenia ochranného pracovného odevu a dôkladného umytia tváre a rúk mydlom a teplou vodou nejedzte, nepite a nefajčite!
Pracovníci následne vstupujúci na ošetrené plochy musia mať primerané ochranné pracovné oblečenie a pevnú uzavretú pracovnú obuv. 
Prípadne vzniknutý požiar haste hasiacou penou, hasiacim práškom, prípadne pieskom alebo zeminou. Vodu použite len výnimočne a to vo forme jemného zahmľovania v tých prípadoch, keď je dokonale zabezpečené aby kontaminovaná voda z miesta požiaru neprenikla do verejnej kanalizácie, do zdrojov podzemných a recipientov povrchových vôd a nezasiahla poľnohospodársku pôdu.
Upozornenie: pri zásahu proti požiaru použite izolačné dýchacie prístroje, pretože pri hasení môže dochádzať ku vzniku toxických splodín.

PRVÁ POMOC
	Všeobecné pokyny:
	V prípade, že sa objavia zdravotné problémy (napr. nevoľnosť, pretrvávajúce slzenie, začervenanie, pálenie očí a pod.) alebo v prípade iných ťažkostí kontaktujte lekára. 

	Po nadýchaní:
	Prerušte prácu. Opustite ošetrovanú oblasť alebo preneste postihnutého mimo ošetrovanú oblasť.

	Pri zasiahnutí pokožky:
	Odložte kontaminovaný / nasiaknutý odev. Zasiahnuté časti pokožky umyte teplou vodou a mydlom. Pokožku následne dobre opláchnite. Pri väčšej kontaminácii sa osprchujte.

	Pri zasiahnutí očí:
	Vypláchnite oči po dobu aspoň 10-tich minút veľkým množstvom vlažnej čistej vody. Ak sú nasadené kontaktné šošovky a ak je to možné, vyberte ich. Kontaktné šošovky nie je možné opätovne použiť, zlikvidujte ich.

	Pri náhodnom požití:
	Vypláchnite ústa vodou, prípadne dajte postihnutému vypiť pohár (1/4 l ) vody. Nevyvolávajte zvracanie.



Pri vyhľadaní lekárskeho ošetrenia informujte lekára o prípravku, s ktorým sa pracovalo, poskytnite mu informáciu z etikety alebo karty bezpečnostných údajov a o poskytnutej prvej pomoci. Ďalší postup prvej pomoci (príp. následnú liečbu) je možné konzultovať s Národným toxikologickým informačným centrom – Klinika pracovného lekárstva a toxikológie, Limbová 5, 833 05 Bratislava, tel.: +421 (0)2 5477 4166. 

SKLADOVANIE
Prípravok skladujte v uzatvorených originálnych obaloch, oddelene od požívatín, krmív, hnojív, liekov, dezinfekčných prostriedkov a prázdnych obalov od týchto látok v samostatných uzamykateľných, dobre vetrateľných a hygienicky čistých skladoch pri teplote od -10°C až +35°C. Chráňte pred priamym slnečným svetlom a vlhkom. Palety s prípravkom skladujte do maximálnej výšky 2 metre. Doba skladovateľnosti v originálnych neporušených obaloch je 2 roky od dátumu výroby.

ZNEŠKODNENIE ZVYŠKOV A OBALOV 
Nepoužité zvyšky prípravku v pôvodnom obale a prázdny obal z tohto prípravku zneškodnite ako nebezpečný odpad. Zákaz opätovného použitia obalu alebo jeho použitia na iné účely!

Právne normy
Pred použitím prípravku si pozorne prečítajte návod na použitie. Užívateľ nesie plnú zodpovednosť za poškodenie, ktoré spôsobí nesprávnym používaním prípravku.

